Puusta tyveen | Nuori Voima\n”Voi, voi, kun kullallein on niin pitkä matka/ kappale on kangasta ja virtsan verran vettä”, laulaa 22-vuotias oppilaani iloisesti. Keskeytän laulun ja otan sanat käsittelyyn. Selviää, että oppilas ei tiedä, että virsta on vanha pituusmitta. Hän on olettanut, että nuotissa on painovirhe ja muuttanut sanan virtsaksi, koska se on hänelle tuttu sana. Hän myös luulee sanan ’kangas’ tarkoittavan tekstiilikangasta.\nSäkeet pitää kääntää selkokielelle: Voi, voi, kun kultani luokse on niin pitkä matka/ on kuljettava jonkin matkaa kangasmetsässä, minkä jälkeen pitää soutaa runsas kilometri lahden yli tai salmen poikki. Lauluoppilas opiskelee korkeakoulussa, eikä hän tiedä, millainen on kangasmetsä, mikä on salmi, ja lahtea hän on aina luullut vain kaupungin nimeksi.\nOlen työskennellyt laulupedagogina kolmekymmentä vuotta. Laulutekstien kautta on käynyt ilmi, että tänä aikana monen nuoren sanavarasto on supistunut merkittävästi. Erityisesti vanhemman runouden ymmärtämisessä on vaikeuksia. Sanajärjestykset tekevät tiukkaa, agraarisanasto ja jopa tavallinen luontosanasto ovat hukassa. Tarusanasto on täysin tuntematonta. Kalevalaistyyppinen teksti hirvittää.\n”Aalto käy jo rannan raidan alle”, sanoo Eino Leino Toivo Kuulan ”Aamulaulussa”. Rahoitusta opiskeleva oppilaani esitti tästä seuraavaa: ”Aaltoyliopisto could jotakin on the beach under the stripe”. Aleksis Kiven maininta ”loiskelit Ahtolan immet” runossa ”Sunnuntai” kummastuttaa, edes mielikuvitus ei yhytä ”loiskella”-sanaa ”loiskutella”-verbiin. Ahtola on täyttä mystiikkaa, Ahti on jonkun isoisän nimi eikä edes immenkalvon leikkisä mainitseminen soita kelloja.\nVanhoja lastenlauluja ei enää musiikinopettajatuttujeni mukaan voi oikein kouluissa laulattaa. Laulut ovat sinänsä hyviä, mutta melodisesti liian vaikeita ja sanasto on nykylapselle hämärä. ”Tuu tuu tupakkirulla” ja ”puissa ei lehvää, rukki ei kehrää” eivät puhuttele ihmistaimia. Kansanlaulut jäävät pimentoon, kuten myös sananlaskut, ellei niitä lapsille selitetä.\nKuitenkin usein, kun olen “suomentanut” kotimaisen runon tai sananparren, ovat oppilaani silmät alkaneet loistaa. Tästä voi alkaa huikea matka: mitä menneitten polvien runoilijat ovat säkeillään tarkoittaneet, millaisia rakenteita ja sanajärjestyksiä suomen kielessä voi käyttää ja miten ihastuttavia sanoja esiin tupsahtaakaan.\nMiksei vanhempaa tekstiä enää käsitellä kodeissa tai kouluissa? Kuinka kulttuurillamme on varaa jättää tällainen aarrearkku avaamatta? Oppilaat ovat kyllä halukkaita ymmärtämään laulamansa runon.\nKun äidinkielen ymmärtämisessä on puutteita, puolustaudutaan maailman ja kielen muuttumisella. Mutta tarvitseeko kielen muuttumisen tarkoittaa myös sanavaraston köyhtymistä, suorien historiallisten linkkien katkomista, kulttuuriperintömme näivettymistä ja yleisen kielitajun himmenemistä? Eikö peittoa voisi vain pidentää sen sijaan, että toisesta päästä leikataan aina pois? Ei aikaakaan, kun Eino Leinon ja kumppaneiden runosäkeet ovat vain reliikkien salakieltä, sivistymättömyys on hyve eikä kirjakieltä puhuva saa työpaikkaa.\nPuusta tyveen "> Tweet\nNuori Voima 1/2021 ulkona\nDebytoi, runoilija! Vuoden 2021 kilpailu on käynnissä


DIY Lakipalvelu: Verkkokauppa auttaa hoitamaan välttämättömät lakiasiat itse – ja säästämään rahaa.\nKirjoittanut Jarkko Leinonen - 18 tammikuuta, 2019\nMarraskuun alussa julkistettu Verkkokaupan trendit 2019 -raportti osoittaa, että asiakaskokemuksen merkitys verkkokaupankäynnissä korostuu koko ajan. Tällä tarkoitetaan ennen kaikkea asioiden helpottamista yllättävilläkin tavoilla.\nOn vaikea kuvitella vaikuttavampaa asiakaskokemusta kuin sellainen, jossa pakollisten asioiden hoitaminen hankalassa elämäntilanteessa onkin yllättävän helppoa. Tähän tähtää DIY Lakipalvelu, joka nimensä mukaisesti auttaa asiakkaitaan suoriutumaan erilaisten lakiasioiden järjestämisestä. Idea on, että ihminen voi hoitaa itse asiat, joita varten on aiemmin tarvinnut selvittää yhteystietoja, varata soitto- ja tapaamisaikoja ja hikoilla lopulta tapaamisen toisen osapuolen tuntiveloitusta.\n”Tietyissä elämäntilanteissa välttämättömät asiakirjat, kuten edunvalvontavaltakirja tai testamentti, maksavat asianajajan kanssa tehtynä tyypillisesti sellaisen 500-1500 euroa. Verkkopalvelu neuvoo tekemään asiakirjan itse lakiteknisesti oikein, kustannus on 72 euroa”, DIY Lakipalvelun perustaja ja pyörittäjä, varatuomari Tiina Tikka havainnollistaa.\nPalvelun merkitys korostuu haja-asutusalueella\n”Erityisen iso merkitys tällaisella palvelulla on haja-asutusalueilla, joita on aika iso osa Suomesta. Palvelun avulla ihminen voi tehdä asiakirjan rauhassa kotisohvalla ja kutsua vaikka naapurit todistamaan sen sijaan, että hänen täytyisi matkustaa satoja kilometrejä maksamaan juristille samasta palvelusta.”\nDIY Lakipalvelu ei ole lomakekauppa, vaan sen koko idea perustuu neuvontaan. Neuvonnan puolestaan mahdollistaa yrittäjän 30-vuotinen kokemus oikeudellisena neuvonantajana.\n”Tiedän mitä asiakkaat hakevat ja millaista dialogia oikeudellisissa neuvotteluissa käydään. Sen takia tätä samaa palvelua ei voisi kokematon lakimies tuottaa. Toimintaohjeet on pyritty kirjoittamaan kielellä, jota asiakkaat yleensä ymmärtävät”, Tiina sanoo.\n”Lähtökohta on, että juristin työssä törmää aivan liian usein tilanteisiin, joissa papereita ei ole muistettu tai jaksettu tehdä.”\nAsiakirjapalvelun tueksi Tiina tarjoaa esimerkiksi avioerotilanteeseen verkkokurssia, joka auttaa asiakasta huolehtimaan omista oikeuksistaan ja tekemään omaisuuden jaon oikein.\nVerkkokaupan pitää tavoittaa asiakas oikealla hetkellä\nOikeasti toimivan verkkopalvelun luomiseksi on ymmärrettävä asiakasta, ei ainoastaan myytävä tuotetta. Tiina on tiedostanut lakipalvelun suunnittelussa tämän alusta lähtien. Palvelu on ulkoasultaan koruton ja selkeä, virallisten tahojen verkkopalveluita muistuttava. Henkii luotettavuutta. Sen hakukonelöydettävyyden eteen on nähty vaivaa – paras hetki tarjota palvelu ihmiselle on se hetki, jolloin tämä on raivannut arjestaan aikaa, huokaissut ja päättänyt etsiä tietoa siitä, missä ja miten hankala virallinen asia tulisi hoitaa.\n”Ihmisen pitäisi aina voida toimia sillä hetkellä, kun asia tulee mieleen”, Tiina korostaa. ”Muuten se jää. Palvelussani asiakirjan tekemistä voi kokeilla ilmaiseksi ja jatkaa myöhemmin sähköpostiin tulevan linkin kautta.”\nAnalytiikka auttaa ohjaamaan käyttäjän perille ja ostamaan\nLakipalvelun asiakkaat ovat pääosin yli 50-vuotiaita – ja naisia. Nuorempia saa liikkeelle lähinnä avioehtosopimuksen laadinta. Analytiikan kautta tehdyt havainnot helpottavat palvelun kehittämisessä.\nPikkutarkan analytiikan seurannan avulla Tiina on korjannut sivustolta odottamattomia ongelmakohtia, kuten kuvia, joita käyttäjät ovat luulleet painikkeiksi. Pyrkimys on kehittää palvelu käyttäjälle mahdollisimman selkeäksi ja tarjota ohjeita aina oikeaan aikaan.\n”Aina sivusto ei toimi niin kuin olettaisi. Jos siellä mennään edestakaisin, se on minulle merkki että ihminen ei tiedä miten sivustolla pitäisi toimia.”\nKäyttäjiltä hän kerää jatkuvasti palautetta, mutta kaipaa lisää kehitysehdotuksia.\nEnemmänkin toivoisi kriittistä, palvelun toiminnallisuuteen ja sisältöön liittyvää palautetta. Laatutavoite on se, että lopputuloksen olisi oltava yhtä hyvä kuin perinteisessä lakimiestoiminnassa. Että neuvojen avulla syntyy hikoilematta lain edessä päteviä dokumentteja, ja että asiakas pystyy puolustamaan oikeuksiaan varallisuudesta riippumatta.\nPaikan päällä asioimiseen menee liikaa aikaa\nLakiasiainpalvelun pyörittäminen vaatii tietoturvaan vielä suurempia satsauksia kuin tavanomaisempi verkkokauppa, kun maksuliikenteen ohella myös sisällöt ovat arkaluonteisia. Tiina on tehnyt joulukuussa 2017 avatun palvelun rakentamisessa normaalien juristintöiden ohessa ympäripyöreitä päiviä. Hän vastaa itse kaikesta sivuston sisällöstä, teknistä puolta hoitaa kumppani.\nTiina on itse ollut erittäin kiinnostunut internetin ja verkkopalveluiden mahdollisuuksista jo vuosikymmeniä. Omassa arjessaan hän hoitaa kaikki mahdolliset asiat verkossa.\n”Ennen verkkopalveluita käytin faksia. Olen erinomaisen huono asioimaan missään, koska siihen menee niin paljon aikaa.”\nSen takia helppouden kautta ajattelu on verkkopalvelun rakentamisessa hänelle itsestäänselvää.\n”Ensimmäisessä työpaikassa, lakitoimiston avustajana, mua pidettiin aivan hulluna kun vaahtosin näitä juttuja, mutta nyt 25 vuotta myöhemmin ne ovat arkipäivää”, hän nauraa.\nLue verkkokaupan trendeistä\nTästä oppaasta luet, mitkä verkkoliiketoimintaan liittyvät asiat ovat pinnalla 2019!\nBy Mari Oksanen - 18 tammikuuta, 2019\nVerkkokauppaprojektin johtamisen työkirja julkaistu!\nBy Johannes Kumpukoski - 18 tammikuuta, 2019\nMyyntitiimi vastaa: Usein kysytyt kysymykset verkkomaksupalvelusta\nBy Riku Hokkanen - 18 tammikuuta, 2019\nVerkkokaupan tuotetiedot ovat palvelua ja markkinointiviestintää\nTutustu verkkokaupan maailmaan kanssamme! Aiheet vaihtelevat uusimmasta tutkimustiedosta asiakaskokemukseen, konversio-optimoinnista lisämyynnin tekemiseen. Saat meiltä tuoreimmat asiantuntijoiden tekstit ja kuulumiset maailmalta.\nVerkkokaupan myynti ja markkinointi (229)\nVerkkokaupan perustaminen (48)\nVerkkokaupan hallinta (41)\nVerkkokaupan UX (33)\nVerkkokaupan maksuliikenne (29)\nVerkkokauppaa yli rajojen (21)\nVerkkokaupan asiakaspalvelu (18)\nVerkkokauppa-alustat kokeilussa (15)\nVerkkokaupan tilastot (14)\nVerkkokaupan konversio (3)\nRaportit ja oppaat (2)\nelokuuta 2015 (11)\ntoukokuuta 2016 (10)\nlokakuuta 2017 (10)\nsyyskuuta 2016 (9)\nhuhtikuuta 2017 (9)\nkesäkuuta 2017 (8)\nkesäkuuta 2018 (8)\nmarraskuuta 2018 (8)\ntammikuuta 2016 (7)\nlokakuuta 2018 (7)\njoulukuuta 2018 (7)\nLue lisää Netsistä.\nSuomen 4. paras työpaikka.\nTeemme suomalaista koodia.\nCopyright © 2019 Paytrail Oyj - Tietosuoja ja tietosuojaselosteet - Sopimukset ja ehdot


Aikaisemmat aamut toimivatkin hyvin - Inspirations\nAikaisemmat aamut toimivatkin hyvin\n10.2.2018 Teksti: inspirations\nHyvää viikonloppua! Täällä lauantai käynnistyi tuoksukynttilällä, vadelmasmoothiella ja aamujoogalla <3\nKeroin viikko sitten kokeilevani rytmiä, että menen illalla aikaisin nukumaan ja herään aamulla viiden-kuuden maissa (postauksessa Kello soimaan iltaisin? Uusi tutkimus vahvistaa 8 h unen välttämättömyyden).\nKokeilu on pääosin mennyt hyvin, ainakin aamujen osalta. Koska olen mennyt iltaisin nukkumaan tavallista aikaisemmin, olen herännyt aamuisin ilman kelloa jo ennen kuutta. Sytyttänyt kynttilän, lämmittänyt kupillisen vettä, johon sekoita sitruunanmehua ja inkiväärijauhetta ja tepastellut mukeineni joogamatolle. Joogan jälkeen olen syönyt yhden illalla valmiiksi tehdyistä tuorepuuroista ja ottanut toisen mukaan töihin. Siitä on käynnistynyt hyvä ja tehokas päivä. Ja olen todella nauttinut rauhallisista aamuista. Joka päivä olen myös treenannut tunnin. Ajattelin sisällyttää tämän myös uuteen rytmiini. Kun käytössä on 24 h, on ainakin yksi tunti pystyttävä liikkumaan kunnolla. Sillä on niin iso vaikutus terveenä ja energisenä pysymiseen ja parempaan yöuneen.\nHeikoin lenkkini on ilta. Nukkumaanmenoissa on vielä parantamista. Suomen pimeässä talvessa on niin helppoa luoda rymti, jossa valvoo myöhään ja aamulla taas unta riittäisi vaikka kuinka myöhään. Mutta ainakin omalla kohdallani yöstä tulee silloin katkonainen.\nTällä viikolla olen yllättänyt itseni siitä, kuinka helppoa on nousta todella aikaisin (välillä ennen viittä) yhtenäisen unen jälkeen. Koska olen herännyt niin aikaisin, tehnyt työpäivän ja treenannut melkein joka päivä, olen illalla ollut tosi väsynyt jo yhdeksän jälkeen. Tarkoitus olisikin olla unessa jo kymmeneltä. MUTTA miehen kanssa ollaan kuitenkin vain puolihorroksessa katsottu joka ilta Suitsin jakso (jonka olemme varmaan aikaisemminkin jo nähneet, mutta eihän siinä tilassa mikään jää mieleen) ja menty sänkyyn vasta yhdentoista maissa. Siitä olen nukkunut kuin tukki aamuun ja herännyt ennen kellonsoittoa, mutta selkeästi kaipaisin sen tunnin vielä lisäunta.\nJo nyt voin sanoa rytmin vaikuttavan hyvältä, olen nukkunut paremmin, enkä heräile yöllä. Päivät, työ ja treenit ovat rullanneet hyvin. Julistin viikko sitten kokeilevani tätä rytmiä kaksi viikkoa. Eli viimeistään nyt, ensimmäisen viikon jälkeen, on viimein aika toteuttaa se itselleni hankalan vaihe, eli laitan illalla kellon soimaan ennen kymmentä ja MENEN sänkyyn silloin, ollakseni unessa kymmeneltä. Tämä on myös ayervedinen suositeltava rytmi. Uni on palauttavaa ja parantavaa ennen puoltayötä ja syvää unta pitäisi ehtiä saamaan tarpeeksi juuri illalla.\nAinoa selitykseni iltavirumiselle on se, että kun päivässä on paljon puuhaa, on vielä niin ihanaa viettää hereillä se viimeinen rentoutumisen tunti. Mutta tiedän jo nyt, että vielä enemmän nautin siitä virkeydestä aamulla, kun olen nukkunut suositellut 8 tuntia seitsemän (tai kuuden) sijasta. Kerron taas viikon päästä, miten olen tässä onnistunut ja mitä vaikutuksia sillä on ollut.\n10 keinoa pysyä energisenä ennen lomia\nLomat lähestyvät. Kuitenkin tarvitaan vielä tsemppaamista energisenä pysymiseen näillä viime metreillä. Tässä 10 parasta tsemppivinkkiäni. Ni…\tLue lisää


Kakkumonsteri: Pääsiäisen fantasia pikkuleivät\nPääsiäisen fantasia pikkuleivät\nPääsiäiseksi tein tämmöisiä koristeltuja pääsiäismunakeksejä. Tässä on ihan paras vaniljakeksien ohje! Aiemmin olen tehnyt keksit tällä ohjeella, mutta sillä ei tule aivan niin hyvä. Koristelu on tehty pikeerillä. Kekseistä saa suklaisia lisäämällä joukkoon 1-2rkl kaakaojauhetta. Käytä kekseihin voita, sillä leivontamargariini ei jähmety jääkaapissa yhtä hyvin ja taikinan työstäminen on vaikeaa!\nSekoita keskenään voi ja sokeri. Älä vaahdota niin kuin kakkuja tehdessä! Mikäli taikinaan muodostuu ilmaa, keksit leviävät uunissa rumasti. Kun voi ja sokeri on vain sekoitettu keskenään, monimutkaisen malliset keksitkin pitävät muotonsa hyvin uunissa. Sillä ei ole paljon väliä, pakastaako keksit ennen paisto vai ei. Lisää muna ja vanilja. Lisää jauhot ja sekoita tasaiseksi massaksi. Kääri taikina kelmuun ja laita jääkaappiin vähintään puoleksi tunniksi.\nKauli taikinasta n. 4mm paksuinen levy hyvin jauhotetulla alustalla. Taikinan voi myös kaulia leivinpaperin päällä, jos ei halua enää keksejä siirtää. Taikina on vähän lötköä työstämisvaiheessa, mutta valmiit keksit ovat sopivan pehmeitä eivätkä kuitenkaan hajoa mahdottoman helposti koristeluvaiheessa. Piirsin paperille kananmunamuotoisen sabluunan ja leikkasin keksit veitsellä.\nPaista keksejä 180 asteessa 8-15min koosta riippuen.\nTunnisteet: Fantasia pikkuleivät, Juhlat, Pienet makeat, Pääsiäinen


Karelia-ammattikorkeakoulun lukuvuosi 2020-2021 avataan verkossa\nKarelia-ammattikorkeakoulun lukuvuoden 2020 - 2021 avajaisia vietetään tänään torstaina 3.9.2020 verkossa. Karelian Youtube-kanavalla klo 13 alkavassa suorassa verkkolähetyksessä on mukana mielenkiintoista ohjelmaa, opiskelijoiden ja henkilöstön palkitsemisia sekä improryhmä Rajatapauksen esitys.\n- Opiskelijoiden ja henkilöstön yhteiset vuoden kiertoon liittyvät rituaalit ovat aina olleet tärkeä osa korkeakouluyhteisömme yhteisöllisyyden rakentamista. Ensimmäistä kertaa verkon kautta järjestettävä avajaistapahtuma tarjoaa tänä vuonna hienon lähtölaukauksen uuteen lukuvuoteen, kertoo rehtori Petri Raivo.\nKarelia-ammattikorkeakoulussa on aloittanut opintonsa tänä syksynä lähes 1000 uutta tutkinto-opiskelijaa.\n- Meille tullut opiskelija on tehnyt hyvän valinnan. Hakijoille tehdyn kyselyn mukaan Karelialla on erittäin hyvä maine. Meistä pidetään, olemme laadukas, oppimistuloksemme ovat hyvät, samoin oppimisympäristömme. Myös opiskelijatyytyväisyys on Kareliassa ollut jo pitkään erittäin hyvällä tasolla. Toivotan kaikille uusille ja jatkaville opiskelijoille sekä henkilöstölle oikein hyvää lukuvuotta, jatkaa rehtori Raivo.\nKarelia-ammattikorkeakoulun opiskelijat ja henkilöstö ovat palanneet elokuussa kampuksille kevään etäjakson jälkeen. Nyt syksystä alkaen Kareliassa on käytössä niin sanottu hybridimalli, jossa osa opetuksesta tapahtuu etänä ja osa lähiopetuksena.\n- Seuraamme koronatilanteen kehittymistä päivittäin ja olemme valmiina tarvittaviin toimenpiteisiin turvallisen toiminnan takaamiseksi kaikissa olosuhteissa, kertoo rehtori.\nLisätietoja ja avajaistapahtuman ohjelma löytyvät osoitteesta https://www.karelia.fi/fi/tapahtumat/1246-karelia-fest-2020-online


Tulli huutokauppaa historiallisia antiikkihuonekaluja - - Tulli\nTulli myy vanhoja kalusteitaan ja muita tavaroitaan tiistaina 12.6.2018 pidettävässä huutokaupassa. Myynnissä on muun muassa 1800-luvun kalustoja sekä haluttua 1900-luvun alun kotimaista Billnäsiä. Mukana on todellisia helmiä ja harvinaisuuksia.\nTavarat myydään pääsääntöisesti isompina kokonaisuuksina, eli yhteen huutoon voi kuulua useampia huonekaluja. Jos huudossa on lähtöhinta, se on mainittu oheisessa listassa. Huudot on maksettava paikan päällä. Hyväksytyt maksutavat ovat käteinen, Visa, Visa Electron, Mastercard ja Maestro.\nKaupan on muun muassa tämä hieno biedermeier-kokonaisuus.\nYksi kokonaisuuksista on tämä kokoelma Billnäsin konttorikalusteita 1900-luvun alusta.\nLisätiedot kalusteista: Mika Parkkonen, p. 040 332 8893, mika.parkkonen(at)tulli.fi\nHuutokaupan ehdot (pdf)\nListaus myytävistä esineistä


Lady Huskiesin voittoputki jatkuu – Hämeen Sanomat\nLady Huskiesin voittoputki jatkuu\nHämeenlinnalaisen Lady Huskies tämän kauden voittoputki kasvoi kuuteen amerikkalaisen jalkapalloilun naisten 1. divisioonassa. Divarin kärkijoukkue haki pisteet puolustusten taistelussa Porvoosta Butchers Ladylta numeroin 8–6.\nKeskushyökkääjä Anna Koskela teki hämeenlinnalaisille ensin touchdownin ja onnistui heti perään kahden pinnan lisäpisteyrityksessä. Porvoolaiset saivat oman touchdowninsa neljännellä neljänneksellä, mutta Lady Huskiesin puolustus onnistui estämään lisäpisteyrityksen.\nHämeenlinnalaisten parhaimmistoa olivat sekä puolustuksen että hyökkäyksen linjassa molempiin suuntiin kovaa töitä tehnyt Anne Rasilahti, heitoissa hyvin hereillä ollut laitapuolustaja Sofia Haapanen ja puolustuksen linjasta Kaisa Tervahauta, joka pääsi antamaan painetta Butchersin pelinrakentajalle.


Elevaattori -hanke | Saarijärvi\nEtusivu >> Palvelut >> Elevaattori Hanke\nElevaattori-hanke on Saarijärven kaupungin Ympäristötoimen järjestämä hanke, jonka tavoitteena on nuorten ja muiden vaikeissa työmarkkina-asemissa olevien työllistämisen edistäminen.\nHankkeen osallistujista muodostetaan muutaman hengen ryhmiä, jotka saavat erilaisia projekteja tehtäväksi. Tarjolla on monenlaisia töitä omien kiinnostuskohteiden mukaan, muun muassa kierrätysmateriaaleista erilaisten tuotteiden kehittely, rakennus- ja maalaustöitä sekä kirjoittamis- ja dokumentointityötä. Työskentelyä tuetaan työvalmennuksella, erilaisilla kursseilla ja henkilökohtaisella ohjauksella.\nElevaattori-hankkeen työntekijät ovat kehitelleet useita tuotteita, joissa on hyödynnetty kierrätettyjä materiaaleja. Uusikäyttöön ovat tulleet muun muassa pyöränsisäkumit, joista on valmistettu avaimenperiä. Uuden elämän ovat saaneet myös puupaneelit, joista on valmistettu linnunpönttöjä, kukkalaatikoita, kirjatukia ja koristesydämiä.\nUusiotuotteita kehitellään ja valmistetaan jatkuvasti. Mikäli sinua kiinnostaa ympäristötietous ja kierrätyksen tarjoamat mahdollisuudet kestävään kehitykseen, ole meihin yhteydessä! Otamme mielellämme vastaan uusia työntekijöitä hankkeeseen.\nHanke tarjoaa osallistujille työvalmennuksen keinoin tekemistä, jolla on tärkeä tarkoitus. Työn perustana on ympäristötietouden lisääminen ja kierrättämisen tarjoamat mahdollisuudet kestävään kehitykseen. Yksi hankkeen keskeisimmistä asioista on ympäristötietouden lisääminen, jota pyritään opettamaan erilaisten koulutusten ja tapahtumien välityksellä. Kierrätysaate ja kiertotalous ovat vahvasti läsnä kaikessa hankkeen toiminnassa.\nHanke toteutetaan pääosin Kierrätyskeskuksessa, mutta työtä voidaan tehdä myös muissa kaupungin toimipaikoissa, yritysten ja muiden mukana olevien tahojen toimitiloissa.\nSaarijärven kaupungin Elevaattori-hanke toteutetaan ajalla 1.8.2015 – 31.1.2018.\n044 459 8307\n044 459 8748\nOtamme vastaan kierrätettävää tavaraa myymälämme aukioloaikoina:\nma - pe kello 9:00 - 16:00\nla kello 9:00 - 14:00


Kansainvälisiä ihmisoikeustuomioita pitää seurata aktiivisesti Suomessa | Tampereen korkeakouluyhteisö\n›Kansainvälisiä ihmisoikeustuomioita pitää seurata aktiivisesti Suomessa\nKansainvälisiä ihmisoikeustuomioita pitää seurata aktiivisesti Suomessa\n- Kansallisten viranomaisten ja tuomioistuinten pitää aktiivisesti seurata Euroopan ihmisoikeustuomioistuimen tulkintakäytäntöä, toteaa Tampereen yliopiston tuore julkisoikeuden professori Jukka Viljanen.\nHyvänä esimerkkinä ovat Suomen tiedustelulait. Viljanen osallistui lakien valmisteluun alusta lähtien. Hän oli mukana laatimassa perustuslain yksityisyydensuojaa koskevan 10 §:n muutosehdotusta ja myöhemmin perustuslakivaliokunnan asiantuntijana arvioimassa tiedustelulakien yhteensopivuutta perus- ja ihmisoikeuksien kanssa.\n- Tuoreet tiedusteluratkaisut Strasbourgista otettiin valmistelussa huomioon ja niitä seurattiin valittaessa sopivia valvontamalleja.\n- Lakien yhteensopivuutta ihmisoikeusvelvoitteiden kanssa pitää seurata ja arvioida myös lainsäätämisen jälkeen. Se korostaa valvontajärjestelmän asemaa ja erityisesti tiedusteluvalvontavaltuutetun roolia.\n- Kiinnostavaa on, että kaksi tiedusteluun liittyvää tärkeää Ruotsia ja Britanniaa koskevaa tapausta on parhaillaan käsiteltävinä EIT:n suuressa jaostossa. Todennäköisesti keväällä annettavista ratkaisuista voi seurata tarve päivittää lakeja myös Suomessa, Viljanen arvioi.\nEuroopan ihmisoikeustuomioistuin (EIT) on ollut koko Euroopassa tärkeä ihmisoikeussuojan tason määrittelijä. Viljasen mukaan Suomessa oikeuskulttuuri on eurooppalaistumisen myötä muuttunut ja viranomaiset ottavat ihmisoikeuskysymykset vakavasti. Samalla ihmisoikeusvalitusten määrä EIT:lle on vähentynyt.\nViljasen asiantuntemusalueita ovat Euroopan ihmisoikeussopimus, perus- ja ihmisoikeudet ja valtiosääntöoikeus. Hän on kiinnostunut erityisesti Euroopan ihmisoikeussopimuksen tulkintadoktriineista ja EIT:n tulkintakäytännöstä ja toiminut pitkään eduskunnan perustuslakivaliokunnan ja oikeusministeriön asiantuntijana perus- ja ihmisoikeuskysymyksissä.\nViljanen vastasi Suomen Euroopan neuvoston puheenjohtajakauden kansainvälisen Rule of Law 2019 -konferenssin järjestämisestä Tampereen yliopistossa alkuvuonna yhdessä ulkoministeriön, oikeusministeriön ja valtioneuvoston kanslian kanssa.\nParhaillaan Viljanen johtaa yhtä osaa ALL-YOUTH-hankkeesta, jossa tutkitaan, kuinka nuorten osallistumista ja kuulemista lainvalmisteluprosessissa voitaisiin kehittää. Hanketta rahoittaa Suomen Akatemian yhteydessä toimiva Strategisen tutkimuksen neuvosto.\nPorissa koulunsa käynyt Viljanen on suorittanut akateemiset opintonsa Tampereen yliopistossa. Ennen professuuriaan hän työskenteli muun muassa julkisoikeuden yliopistonlehtorina ja hoiti julkisoikeuden professorin tehtävää Tampereen yliopistossa. Viljanen on toiminut myös vierailevana tutkijana Utrechtin yliopistossa, Alankomaiden ihmisoikeusinstituutissa (SIM).\nTAMPEREEN YLIOPISTON TIEDOTE 9.9.2019


Rasvatahra Pois Vaatteesta | Ilta Sanomat Uutiset Viihde\nRasvatahra tulee helposti vaatteeseen kokatessa tai nikkaroidessa.\nVeritahra voi olla vaikeaa saada pois vaatteesta, mutta OMOn sivulta löydät avun veritahran poistoon. Lue lisää Punaviinitahra Punaviinitahran poistossa on tärkeintä toimia nopeasti.\nTahranpoisto on helpointa, kun lika on vielä tuoretta. Kokosimme yhteen vinkit, joiden avulla saat poistettua 12 yleisintä tahraa aina purukumista ja maitokahvista mustikkaan ja punaviiniin.\nÖljytahra pois vaatteesta. Lähetä kaverille. Vinkkejä öljytahran poistamiseen vaatteesta Polkupyöränketjuista tai vaikkapa autoremontista jää usein ikäviä öljytahroja vaatteisiin. Öljytahra ei monestikaan lähde pois normaalin pyykinpesun yhteydessä, vaan vaatii erityistä huomiota.\n• Huuhtele aine pois haaleaan veteen kostutetulla liinalla 2-3 kertaan. • Vaikeat tahrat saattavat vaatia useamman käsittelyn ja ehkä hieman enemmän pesuainetta. • Huuhtele myös liinaa välillä puhtaassa vedessä. Veri 1. Veri tahra lähtee tuoreena kylmällä vedellä. 2.\nHuom! Mitä nopeammin toimit, sitä helpommin saat rasvatahran pois! Peset vaatteen sitten käsin tai koneessa, älä anna vaatteen kuivua pesun jälkeen, mikäli tahra ei ole vielä haihtunut kokonaan – toista pesu, kunnes rasvatahra on lähtenyt. Rasvatahran poisto kankaasta\nJäikö vaatteelle rasvatahra? Kokeile siivousgurun kikkaa. Rasvatahrat pois -kikka: Halkaise sitruuna kahtia ja purista siitä muutamia pisaroita tahran päälle.\nPese rasvatahra sappisaippualla ja lämpimällä vedellä.\nMikäli sinulla ei ole tahranpoistoainetta kotona, myös käsiastianpesuaine ajaa saman asian.Huuhtele pesuaineet pois vaatteesta ja pese se vielä lopuksi entsyymipitoisella pesuaineella korkeimmassa hoito-ohjeen sallimassa pesulämpötilassa. 3.\nVierailija: "Voisiko joku paremmin tietävä kertoa miten saisin rasvatahran (sulaa margariinia) irti vaatteesta joka on tumman harmaata tenseliä (puukuitu kuten viskoosi). Olen pessyt vaatteen pariin kertaan, mutta tahra ei irtoa. Myöskään tavallisella saippualla pesu ei auttanut. Toimisikohan van.\nNäin puhdistuu oikukas rasvatahra. Suosituimmat. nyt päivä viikko.\nAstianpesuaine on tärkeää huuhdella kankaasta pois ennen pesua, sillä se vaahtoaa pesukoneessa runsaasti. Jos astianpesuainekäsittely ei riitä, voit tehostaa vaikutusta lakkabensiinillä.\nNext story Jessy Taylor\nPrevious story Kumiapu


anja-reginan aitta: KEVÄINEN TUKHOLMA\nViikonlopun pieni trippi miljoonakaupunkiin eli Tukholmaan. Mitä ehtii tehdä yhden sunnuntaipäivän aikana? Melkoisesti. Olihan meitä matkassa neljä reipasta; minä, prinssipuoliso ja kaksi nuorta, lastenlapsiamme.\nAurinko paistoi astellessamme satamasta kohti metroasemaa. Kuitenkin liikkuminen pitkin "tunnelbaanaa" on kätevää ja nopeaa, joten maan alle. Varmaan lipunmyynnissä tiesivät, että laiva oli täpösen täynnä joten lisähenkilöstöä oli hankittu ja pitkään ei tarvinnut odotella lippuluukulla. Jotain sentään siinä opinkin; olemme muutaman kerran huomanneet hankkia 24-tunnin läpykän, jolla on kätevä liikkua kaupungin eri asemilla. Eläkeläiseltä päivän lippu maksaa 60 kruunua, eli vanhan jo käytetyn kortin voi antaa ladata päiväksi uudelleen. Onneksi olimme säästäneet vanhoja korttejamme ja huomasin latausmahdollisuuden. Aina sitä oppii vanhakin!\nAjoimme aluksi keskusasemalle ja kävelimme siitä Hötorgetille, mikä on sunnuntaisin kirpputorimyyjien täyttämä.\nRejmyren punaista lasia ja Arabian astioitakin näkyi pöydillä. Tarttui mukaan pari punaista lasia, vanhat nipsnookarit miniälle...\nja pikkuruinen Röstrandin kermanekka sokeriastioineen.\nJa löytyipä tämä minusta hauska esine, josta en tiedä, mikä se on tai mitä sillä minäkään teen. Tietääkö joku?\nPyörät pyörivät ja näyttää otukselta!\nNämä hevosetkin löytyivät myös Hötorgetin myyntipöydiltä.\nPäätettiin jatkaa aina Vårbergiin asti. Siellä on monen monesta kerrasta tuttu kirpputori ja aikaahan meillä oli.\nKierto pöytien ympärillä tuotti "saaliiksi" kilpikonnan ...\nja haitarinsoittajan, painavan metallisen pojan, joka soittonsa lomassa laulaa suu avoimena.\nSiitä saa orkesteri lisää vahvistusta! Jos koko joukko hyllylaudalla saisi hanureistaan sävelet irtoamaan, olisi meteli melkoisen kovaa! Mutta tämä poika on hyvä lisä joukkoon.\nKyllä siellä on vakituisilla myyjillä hurjia rojukasoja, joista ei tee mieli mitään kaivella. Tässä esimerkki. Kun otin kuvan, tumma myyjä hyökkäsi kyselemään, miksi hänen tavaroitaan kuvaan. Kerroin, että kirjoitan blogia ja laitan sinne, sehän on hänelle pelkkää mainosta. Oli pelkkää hymyä. Mainostahan on monenlaista.....\nMonet Vårbergin kirpparimyyjistä ovat jo tulleet niin tutuiksi, että muutama sana jo vaihdetaan vaikka ei mitään ostamista edes löytyisi.\nSitten taas metroon, T-centralissa vaihto Hjulstan suuntaan ja Sundbybergiin. Käytiin ns. luurankokirpparilla löytämässä vanha 60-luvulla painettu pellavakangaskantinen Suomi-Finland -kuvakirja. Käveltiin kadun yli Kaupunkilähetyksen kirpputorikahvioon lepuuttamaan jalkoja. Prinssipuoliso löysi sieltä sitten nuottiaarteita.\nMe muut hyvää kahvia ja "dagens pai" -piirakkaa.\nOltiin valmiita palaamaan satamaan ja seilaamaan takaisin kotiin.\nLaivalla piti tietysti syödä ja kiertää putiikit. Mukaan tarttui molemmille naisille uudet laukut, edullisesti tietty!\nEipä jaksaneet nuoretkaan pitkään iltaa valvoa kun hytti kutsui. Reippainapa sitten heräsimme aamiaiselle. Onneksi bussiyhteys satamasta ihan kotikaupunkiin asti suorana, ei tarvinnut laukkuja kanniskella eikä perässään vetää jäisillä kaduilla. Vaikka eipä kirppariostokset paljoa painaneet. Taisi eniten painaa prinssipuolison löytämä metallinen nuottiteline. Matkailu avartaa. Kuninkaallisia ei nähty. Onneksi arki alkaa.\nUusi trippi kirppareille neuvosystävättären kanssa on jo buukattu.....ja sen sitten toinen juttu. Perästä kuuluu.\nsylvi 7. helmikuuta 2011 klo 23.11\nTeillä oli onnistunut matka tänne ruottin maahan.\nTeitpä kovasti löytöjä kirpparilla.\nSinun prinssipuolisosi suostuu lähtemään kirpparille, sitä ei minun suloseni tee, sanoo että selkä tulee kipeeksi.\nHyvää alkanut viikkoa sinulle!\nAmalia 8. helmikuuta 2011 klo 7.52\nTon soittajapojan minäkin huolisin:)\nmummeli 8. helmikuuta 2011 klo 7.58\nMeillä ei rinnallakulkijaa parantunut kirpparille päästää. olisi talo äkkiä täyttynyt jos olisi halvalla saanut. Minä olen huono ostaja, otan käteen ja punnitsen liian tarkkaan, ostanko. Sitten pistän pois ja myöhemmin harmittelen, miksi en sittenkin ostanut.\nTeillä onnistunut ostosmatka taas kerran!\nUnelma 8. helmikuuta 2011 klo 8.47\nPaljon saitte yhteen päivään mahtumaan ostopaikkoja. Kivoja löytöjäkin teitte. Ei ole mitään aavistusta tuosta palloilla kulkevasta ötökästä, mikähän se mahtaa olla?\nMinttuli 8. helmikuuta 2011 klo 8.48\nHienoja löytöjä olette taas tehneet. Tuo soittajapoika on aivan ihana. Ja ne punaiset lasiesineet...\nanja 8. helmikuuta 2011 klo 8.49\nsylvi; pieniä löytöjä, eivät paljon repussa painaneet. Prinssipuoliso käy mielellään etsimässä laulukirjoja ja nuotteja kokoelmaansa. Ihan mukava matka oli taas kerran. Vaikka enimmäkseen kirpputorineuvosten eli ystäväni Unelman kanssa tehdyt hankintamatkat ovat olleet niitä parhaita!\nAmalia; minä nappasin soittajapojan oitis, on täyttä metallia, vaikka pieni niin painava.\nmummeli; vuosien mittaan meilläkin on talo jo täyttynyt, mutta aina sitä vaan mielellään kiertelee uutta etsiskelemässä vaikka pitäs jo oma kirpputori järjestää...\nJoskus minua on myös jäänyt harmittamaan se, etten ole ostanut, eikä vähiten se Sahapuun maalaama taulu siellä Tallinnassa.\nHannele Ruusukummusta 8. helmikuuta 2011 klo 9.16\nTeillä onkin ollut hauska ja antoisa matka... pitäisi myös, joskus tehdä tuollainen matka..:)\nanja 8. helmikuuta 2011 klo 17.07\nUnelma; vain neljä kohdetta, joskushan mentiin tukka putkella läpi seitsemän!\nKyselin tuosta metallipyöräisestä kilpikonnasta myös laulupiirissä. Arvelivat, että on paperipaino. Tiedä häntä. Minusta se on hauska.\nMinttuli; minäkin olin haitaripojasta ihan onnessani. Rubiinilasia Rejmyreltä on kerätty aika paljon, mutta pari lasia tuli taas.\nMukavaa viikkoa sinulle, älä hautaudu lumeen siellä ennätyskinoksissa!\nIrmastiina; oli kiva reissu, lapsenlapsetkin olivat tyytyväisiä. Miljoonakaupungissa on helppo kulkea ja katsella.\nKartanonrouva 8. helmikuuta 2011 klo 19.00\nNipsnookarit olivat mageet, ja niillä tartutaan ensi vuonna runebergintorttuihin. Ilmoittaudun tässä ja nyt mukaan jollekin Tukholman-reissulle, että pääsen tonkimaan kirppariaarteita!\nMaikku 8. helmikuuta 2011 klo 19.14\nTuntu siltä,että se hanuripoika vietteli heti myös meidät kaikki lukijat, olihan se hyvä vahvistus orkestrin kokonaisuuteen, uskoisin...;)\nanja 8. helmikuuta 2011 klo 22.11\nRva Kartanonrouva; kun prinssipuoliso oppi jo kakkuhaarukkaa käyttämään, on aika siirtyä uuteen eli opetella nipsnookareilla nostamaan runebergintortut omalle lautaselle! Pitääpä katsastaa passeli miljoonakaupunkikierros kera Kartanonrouvankin!\nMaikku; minusta myös haitaristi oli löytö, ei maksanut juuri mitään, mutta on ihastuttava. Nyt noita haitaristeja on todella hyllylauta pullollaan jo.\nKristiinaS 18. helmikuuta 2011 klo 13.56\nOlisko se pyörillä kulkeva pullonkorkinavaaja? Muoto olis vähän sinnepäin. En kyll arvaa miks siinä pyörät on;)


Luovaa puuhastelua: toukokuuta 2010\nKuvat siis kertokoon kevätretkestä tänne [linkki]\nLähettänyt Clarissa klo 23.13 8 kommenttia:\nLehdet ovat taas täynnä kaikenlaisia dieettejä. Tämä taatusti toimiva "Tenavadieetti"on kiertänyt erilaisilla palstoilla jo kauan, mutta laitetaan se nyt tännekin,. Saattaahan olla, että tämä on juuri se viimeinen oljenkorsi jollekulle kaikki muut dieetit läpikäyneelle.\nAamiainen: - Ota eilinen paahtoleipä keittiön lattialta ja syö se. Syö\nlusikallinen vanilliinisokeria ja juo puoli pullollista vihanneksista\nhiekkaan. Nuole jälleen kunnes se on puhdas. Tuo se sitten sisälle ja\nAamiainen: - Kaksi lettua ja runsaasti hilloa, jonka hierot hiuksiisi.\nLasillinen maitoa. Juo puoli lasillista, jonka jälkeen tunge lettuja\nlasiin. Poimi eilinen tikkari matolta, nuole karvat pois ja piilota se\nLounas: - Kolme tulitikkua, kaakaojuomajauhetta ja hillovoileipä. Tunge\nsuusi täyteen leipää ja yökkää se lopulta lattialle. Kaada lasillinen\nAamiainen: - Neljännestuubi hammastahnaa, palanen saippuaa ja oliivi.\nKaada lasillinen maitoa kulholliseen maissihiutaleita. Kaada päälle puoli\nkupillista sokeria. Kun maissihiutaleet ovat pehmenneet, juo maito ja\nsyötä murot koiralle.\nPäivällinen: - Spagettia sekoitettuna lasilliseen kaakaojuomaa. Jätä\n- Kieri ja vääntelehdi supermarketin lattialla, vahvista samalla\n- Juokse joka paikkaan, väliin hypähdyksiä. Kaatuile säännöllisesti, ylös\nkampeaminen vahvistaa lihaksia monipuolisesti. Muista taas äänihuulet:\n- Pyydä pukeutumistilanteisiin sparraajaa. Vastustele pukemista kaikin\nvoimin. Älä tyydy ensimmäisiin vaatteisiin, vaadi saada vaihtaa ne ainakin\nJoogaliikkeitten harjoittaminen on myös hyvänä apuna tällä terveellisemmän elämän tiellä.\nLähettänyt Clarissa klo 0.14 8 kommenttia:\nLähettänyt Clarissa klo 21.42 10 kommenttia:\nLähettänyt Clarissa klo 23.14 9 kommenttia:\nLähettänyt Clarissa klo 21.11 11 kommenttia:\nLähettänyt Clarissa klo 22.19 14 kommenttia:\nLainattu ilman lupaa Julia Vuorelta\nLähettänyt Clarissa klo 20.55 8 kommenttia:\nMitä isot edellä, sitä pienet perässä. 4vee tarkkailee kiikareilla lintujen liikehdintää, aivan kuten oikeasti tällä hetkellä Mr. Clarissa. Missä lie lintuporukan kanssa rämpimässä! Kuvan joutsenet olivat tosiasiassa kauempana täältä, olivat tehneet välilaskun tulvivalle pelolle ja auton ikkunasta nappasin kuvan.\nVapunvieton lisäksi mahtui viikonloppuun syntymäpäivien juhlintaa, kun kävimme pikku W:n yksivuotispäivillä. Vilinää ja vilskettä riitti. kun talo täyttyi isoista ja pienistä lapsista.\n"Työkalut" tuohon sydämen muotoiseen kuvakollaasiin sain Shape Collagesta [linkki] Keräsin siihen W:n kuvat ensimmäisen vuoden ajalta.\nIloisen juhlinnan lomassa muistelimme tuota surullista päivää vuosi sitten, kun meidän piti erota uskollisesta perheenjäsenestämme Arthurista, kultaisesta lapukastamme [linkki].\nLähettänyt Clarissa klo 21.11 7 kommenttia:\nTunnisteet: Juhlat, Luonto, Perhe\nArthur 1.2.1995 - 2.5.2009\nLähettänyt Clarissa klo 11.44 Ei kommentteja:\nTänään sataa ja on harmaata. Yleensähän on vappuna aurinkoista ja lämmintä, kuten kuva "muutaman" vuoden takaa osoittaa. Vaikka nyt melko ankean näköistä tuolla ulkona onkin, voi kuitenkin toivottaa iloista ja hauskaa vappua!!\nLähettänyt Clarissa klo 14.20 8 kommenttia:


www.life.fi - Skin Care Perfect Tan\nEtusivu Iho, hiukset ja kynnet Skin Care Perfect Tan\n1 kg = 1 107,41 €\nSkin Care Perfect Tan on ainutlaatuinen aurinkotabletti, joka auttaa ylläpitämään ihon normaalia väritystä kun olet jo ruskettunut. Perfect Tan on uuden sukupolven aurinkotabletti ja ravintolisä. Tabletti sisältää mandariiniuutetta, pomelouutetta, kaprisuutetta ja mustapippuriuutetta. Perfect Tan sisältää myös kuparia, joka edistää ihon normaalia pigmentoitumista. C-vitamiini edistää sekä solujen suojautumista hapettumisstressiltä että normaalia kollageenin muodostumista ihon normaalia toimintaa varten. Näin ollen iho saa suojaa auringovalon vanhentavalta vaikutuselta ja vapailta radikaaleilta.\nSopii vegaaneille ja kasvissyöjille. Laktoositon, sokeriton, vehnätön, gluteiiniton ja hiivaton.\n2 tablettia päivässä veden kanssa aterian yhteydessä. Parhaan tuloksen saavuttamiseksi aloita Perfect Tan tuotteen käyttö 4 viikkoa ennen kuin otat aurinkoa ja jatka sen käyttöä 1 kuukauden ajan sen jälkeen ylläpitääksesi rusketustasi. Käytä aina sopivaa aurinkosuojakerrointa ottaessasi aurinkoa.\nMandariiniuutetta (josta 40% hesperitiiniä) 80 mg\nMandariiniöljyä (Citrus reticulate Blanco) 6 mg\nPomelouutetta (Citrus grandis L.) (josta 40% naringeniiniä) 160 mg\nKaprisuutetta (Capparis spinosa L.) 200 mg\nMustapippuria (Piper nigrum L.) (josta 40% piperiiniä) 4 mg\nC-vitamiinia 60 mg (*75)\nKuparia 1 mg (*100)\nSuosittelemme että tarkistatte lääkkeidenne käyttöohjeista tai lääkäriltä mitkä kasvit tai ainesosat eivät sovi lääkkeidenne kanssa yhteen. Valmiste sisältää Pomelouutetta jossa on naringeniiniä. Naringeniini ei sovi yhteen lääkkeiden kanssa, joiden kanssa ei saa nauttia greippiä.\n20,70 € (1 kg = 225,00 €)\nSelaa myös nämä tuoteryhmät: Iho, hiukset ja kynnet, New Nordic, Hyvinvointi\nhttps://www.life.fi/Skin-Care-Perfect-Tan /Shops/HLT/Products/10890010 Skin Care Perfect Tan https://www.life.fi/WebRoot/HameenLuontaistuote/Shops/HLT/5488/3E4D/AFBF/874E/9A0B/0A28/100B/18E1/new_nordic_skincare_perfect_tan_60_tabl.jpg 29.9 EUR OutOfStock Categories/"Iho, hiukset ja kynnet" Categories/Hyvinvointi/"Iho, hiukset ja kynnet" Categories/Tuotemerkit/New_Nordic Categories/Hyvinvointi Ylläpitää ruskettuneen ihon normaalia väritystä. New Nordic Oy


Minja Penttinen - Argumentointitapoja ja omaa argumentaatiota\nOmaa väitettään voi perustella monin tavoin. Katso ensin esitys yleisimmistä perustelutavoista. Löydät esityksen täältä.\na) Perustele seuraavia väitteitä mahdollisimman monipuolisesti...\nSome on turha ja jopa haitallinen, koska...\nMaalla on parempi elää kuin isossa kaupungissa, koska...\nKissaa ei saa missään olosuhteissa pitää vapaana ulkona, koska...\nSähköiset YO -kirjoitukset ovat hieno juttu, koska...\nb) Analysoikaa perusteluja seuraavien apukysymyksien avulla:\nMillaisia argumentointitapoja tunnistatte?\nMitkä argumentit ovat teistä erityisen hyviä? Mitkä argumentit eivät vakuuta? Miksi?\nMillainen on hyvä väittelijä?\nHyvään väittelijään voidaan liittää monenlaisia ominaisuuksia, joista osa toki riippuu myös väittelytilanteesta. Kun puolustat kantaasi arjen tilanteissa työelämässä tai opiskelussa, muista ainakin seuraavat:\n1. Hyvä väittelijä ilmaisee itseään selkeästi. Hän ei siis jaarittele, kiertele ja kaartele.\n2. Hyvä väittelijä kuuntelee vastapuolen perusteluja aidosti ja myös reagoi niihin. Tarpeen tullen hän voi tehdä myös myönnytyksiä.\n3. Hyvä väittelijä on asiallinen. Hän ei kiihdy eikä käyttäydy vastapuolta kohtaan aggressiivisesti. Myös kehonkieleen on syytä kiinnittää huomiota.\n4. Hyvä väittelijä on valmistautunut väittelyyn. Hän tuntee omat perustelunsa ja on pohtinut myös vastapuolen mahdollisia perusteluja ja reagointiaan niihin.\nHyvä väittely ei ole joutavaa sirkutusta.\nTehtävä 2: Suulliset väittelyt\nMuodostakaa noin viiden hengen kokoisia ryhmiä. Yksi ryhmästä on tarkkailija ja muut väittelevät valitsemistaan aiheista. Tehkää harjoitus ainakin kolmesti niin, että mahdollisimman moni pääsee väittelemään ja tarkkailemaan. Keksikää väittelyiden aiheet itse tai valitkaa seuraavista:\nElokuvien ikärajat ovat turhia.\nRuotsin kielen opiskelun pitäisi olla vapaaehtoista.\nArmeijan käymisen pitäisi tulla pakolliseksi myös naisille.\nPakollisesta asevelvollisuudesta pitäisi luopua.\nAjokortin saamisen ikärajaa pitäisi laskea/nostaa.\nAlkoholin ostamisen ikärajaa pitäisi laskea/nostaa.\nKoulussa pitäisi luopua numeroarvioinnista.\nMaan ulkopuolella on elämää.\nLukio antaa paremman pohjan elämälle kuin ammattikoulu.\nPuhelimet pitäisi aina kerätä koulussa pois ennen oppitunnin alkua.\nKaikkien tulisi siirtyä kasvisruokavalioon.\nLukion oppilaiden tulisi voida vaikuttaa koulun opettajavalintoihin.\nKissa on parempi lemmikki kuin koira/ Koira on parempi lemmikki kuin kissa.\nEläinkokeet ovat tarpeettomia.\nSuomen yleinen asevelvollisuus pitäisi lakkauttaa.\nSome on enimmäkseen turhuutta.\nKouluihin pitäisi saada koulupuvut.\nSuomen pitäisi lakata ottamasta vastaan pakolaisia.\nHomoparien pitäisi saada adoptio-oikeus.\nKaunokirjallisuuden lukeminen on yliarvostettua.\nMiehen ja naisen stereotyyppiset roolit ovat biologisesti määräytyneitä.\nMonikulttuurisuus tuhoaa kulttuurin.\nSuomessa palkkatulojen verostusta pitäisi nostaa/laskea.\nSuomeen pitäisi saada kuolemanrangaistus.\nYksiavioisuus on este hyvälle parisuhteelle.\nKoulu tuhoaa luovuuden.\nPornografiasta pitäisi tehdä laitonta.\nKoulukiusaamisesta pitäisi määrätä sakkoja.\nPieni lukio on opiskelupaikkana selvästi huonompi kuin iso lukio.\nAbortti tulisi kieltää.\nLukion oppiaine X on turha.\nSuomen tulisi liittyä Natoon.\na) Kumman osapuolen perustelut olivat vahvempia?\nb) Miten luonnehtisit väittelyn osapuolien käytöstä ja emotionaalisia reaktioita?\nc) Miten selkeästi väittelyn osapuolet ilmaisivat itseään?\nd) Miten luonnehtisit väittelijöiden nonverbaalista viestintää?\ne) Miten hyvin osapuolet kuuntelivat toisiaan? Olivatko osapuolet aidosti vuorovaikutuksessa?\n1. Turun puukotukset ovat vasta alkua, joten rajat pitäisi viimeistään nyt pistää kiinni.\n2. Nyt ollaan viimein kai saavutettu monikulttuurisuuden kriisin huippu, kun tasavallan presidenttikin pitää erikseen puhua asiasta.\n3. Mirva Sikasen (2004) pro gradu -tutkimuksessa kerrotaan, että Suomessa muslimeista uutisoidaan voimakkaan ongelmakeskeisesti.\n4. Minun koulussani musliminuoret ovat aina omissa oloissaan. Tällainen eristäytyminen voi johtaa Turun teossa ilmenneeseen järjettömään vihaan.\n5. Turun tapahtumien jälkeen joku kukkahattusuvakki tietysti taas kimisee, että jotenkin tämä oli suomalaisten vika.\n6. Turun tapahtumasta eivät tietenkään saa toistua missään muodossa. Voimme vain kuvitella sitä kärsimyksen määrää, jota Turun terroritekoa todistaneet viattomat lapset ja nuoret kokivat. Näin yölläkin unta lukiolaistytön kyyneleisistä silmistä ja äitien avuttomista huudoista.\n7. En ymmärrä ihmisten islamia kohtaan tuntemaa vihaa. Eihän kyseessä ole pohjimmiltaan sodan vaan rauhan uskonto.\nTutkitaan argumentatiivisia tekstejä\n1. Lue lukiolaisen kirjoittama kolumni "Suomalaisuudesta jää karvas maku" täältä. Vastaa sitten seuraaviin kysymyksiin:\na) Mikä on kolumnin pääteesi?\nb) Listaa kaikki argumentit, joita kirjoittaja käyttää tekstissään. Mitä argumentaatiotyyppiä argumentit edustavat?\nc) Miten luonnehtisit kirjoittajan arvomaailmaa? Millainen olisi hänen unelmiensa ihminen ja unelmiensa yhteiskunta?\nd) Mitä mieltä sinä olet aiheesta? Kuinka uskottavana pidät argumentaatiota? Millaisia ajatuksia teksti herättää sinussa?\ne) Pohdi vielä, kuinka tekstin julkaisukonteksti ja tekijäkonteksti vaikuttavat tekstin uskottavuuteen? Julkaisukontekstilla tarkoitetaan tekstin julkaisupaikkaa ja tekstin julkaisuaikaa. Tekijäkontekstilla viitataan siihen, kuka on tehnyt tekstin.\n2. Lue yleisönosastokirjoitus "Lukiossa ei pääse kielitaju kehittymään". Tekstin löydät täältä.\na) Mikä on yleisönosastokirjoituksen pääteesi?\nb) Listaa kaikki argumentit, joita kirjoittaja käyttää tekstissään. Jaottele löydöksesi erilaisiin argumentaatiotyyppeihin.


Työn kultti ja työhaluttomuus - AntroBlogi\nViime viikkoina mediassa on keskusteltu työttömien työhaluttomuudesta, joka koetaan uhkana yhteiskunnan moraaliselle järjestykselle. Työhaluttomiin keskittymällä media jää kauas journalistisista ihanteista. Suurin osa työttömistä haluaa töitä. Heidän arjestaan kertomisen sijaan toimittajat esittelevät työnvälttelijöitä.\nSuomalaista yhteiskuntaa on luonnehdittu työkeskeiseksi. Omillaan pärjääminen on kunnia-asia. Toisaalta työllä ei ole merkitystä vain tulonlähteenä vaan myös elämänsisältönä. Suurin osa ihmisistä haluaa tehdä töitä ja kuulua työyhteisöön. Poliittiset puolueet oikealta vasemmalle korostavat työn ja työnteon tärkeyttä.\nTyökeskeisyydessä ei silti ole mitään luonnollista. Antropologi Marshall Sahlins on puhunut metsästäjä-keräilijöiden alkuperäisestä hyvinvointiyhteiskunnasta. Nämä ihmiset tekivät hyvin vähän mitään työksi tulkittavaa, mutta eivät silti kärsineet puutetta. Parin tunnin päivittäinen työskentely riitti tyydyttämään yhteisön kaikki tarpeet.\nAntropologi Marvin Harrisin mukaan maailmanhistoriallinen kehitys onkin johtanut jopa elinolojen huonontumiseen. Metsästäjä-keräilijöiden elämänlaatu saattoi olla parempi kuin maanviljelyn omaksuneiden kulttuurien edustajilla. Kehitys on johtanut tilanteeseen, jossa joudumme tekemään enemmän töitä. Lisäksi koemme syyllisyyttä tekemättömyydestä.\nTyöhaluttomuuden näkeminen ongelmana kertoo siitä, kuinka voimakkaana normina palkkatyö nähdään. Työhaluttomuus ei kuitenkaan ole aito uhka talousjärjestelmälle tai yhteiskunnan toiminnalle. Ongelmana on pikemminkin työpaikkojen puute.\nToisaalta tietynasteinen työttömyys on kapitalismin toimintalogiikan kannalta tarpeellista. Jo Karl Marx puhui työttömistä teollisuuden vara-armeijana. Kapitalismin toimintalogiikka ylläpitää työttömyyttä. Työtön on järjestelmän syntipukki.\nTyöhaluttomuuden lisääntyminen voisi itse asiassa parantaa kansanterveyttä ja tuottaa suotuisia yhdyskuntataloudellisia seurauksia. Työhaluttomuuden yleistymisen myötä työttömien työttömyydestään kokema stressi ja sen mukanaan tuomat terveyshaitat vähentyisivät, mikä johtaisi julkisen talouden säästöihin.\nSilti työttömiltä edellytetään eräänlaista syyllisyyttä. Tyytyväisyys on työttömälle ajatusrikos, johon syyllistyneeltä tuet voidaan katkaista tai jopa periä takaisin. Myös työttömiin kohdistuva vihapuhe on yleistä: Kun paikallispoliitikko vaatii työttömien sijoittamista rangaistuslaitoksiin, ei asiasta synny suurempaa kohua.\nTyöelämän ulkopuolella oleminen on hyväksyttävää, jos sen tekee ”omilla rahoillaan”. ”Ideologisen työttömän” toiminta herättää suuttumusta, mutta aikakauslehdet nostavat ihailevaan sävyyn esille tarinoita downshiftauksesta tai oravanpyörän ulkopuolelle hyppäämisestä. Yhteiskunnan rahavälitteisyys mystifioi sen, että näissäkin tapauksissa ihmiset elävät toisten työn varassa.\nToinen ajatusvääristymä liittyy työn arvostukseen: palkkatyö nähdään ainoana oikeana työn muotona. Työ josta ei saa palkkaa, saattaa rajautua jopa työn kategorian ulkopuolelle. Rahallinen korvaus muodostuu työn sisältöä tärkeämmäksi.\nKortteinen, Matti. 1992. Kunnian kenttä – suomalainen palkkatyö kulttuurisena muotona.\nLafargue, Paul. 2009 . Oikeus laiskuuteen.\nSahlins, Marshall. 1972. Stone Age Economics.\ntalous työ työelämä


Unohdetaan jo uhkailu - Kotimaisten kielten keskus\nUnohdetaan jo uhkailu\nMonessa laissa määrätään, että on toimittava tietyllä tavalla ”uhalla, että”. Asiallisempiakin tapoja sanoa ”tai muuten” kyllä löytyy, muistuttaa Aino Piehl.\nSe, jonka hallussa mainittu asiakirja on, kutsutaan näyttämään se käräjäoikeuden kansliassa viimeistään 6.6.2016 ja ilmoittamaan vaatimuksensa siihen uhalla, että asiakirja muutoin oikeuden päätöksellä kuoletetaan. Asiallista, selkeää ja ymmärrettävää virkakieltä?\nKysymys voi hämmästyttää: pitäisihän tekstin olla taatusti vähintäänkin asiallista, sillä se on lähes sama kuin laissa asiakirjojen kuolettamisesta. Tavallisen lukijan saattaa kuitenkin pysäyttää sana uhalla. Ellei ole tottunut lakitekstiin ja virkakieleen, koko kehotus voi tuntua sekä vanhentuneelta että sävyltään viestintätilanteeseen sopimattomalta.\nYleiskielelle vierasta kielenkäyttöä\nIlmaus uhalla että poikkeaa selvästi yleiskielen tavoista ilmaista seurauksia. Eihän kukaan sanoisi toiselle näin: Tule ajoissa uhalla, että blinit syödään eikä odoteta sinua. Sanoisimme: Tule ajoissa, muuten blinit syödään eikä odoteta sinua. Tai: Ellet tule ajoissa, blinit syödään eikä odoteta sinua.\nVaikka alun esimerkin teksti on virkakieltä, voi seuraukset siinäkin ilmaista aivan tavallisia sanontoja käyttäen ja pitää silti sävyn neutraalina, esimerkiksi näin: Asiakirjan haltijaa kutsutaan näyttämään se käräjäoikeuden kansliassa viimeistään 6.6.2016 ja ilmoittamaan vaatimuksensa siihen. Muussa tapauksessa asiakirja kuoletetaan oikeuden päätöksellä. Tai: Ellei asiakirjaa tuoda käräjäoikeuteen, se kuoletetaan oikeuden päätöksellä.\nTavallinen yleiskielen ilmaus on kyllä silläkin uhalla, että tai senkin uhalla, että: Esitykseen on tehtävä vaaditut muutokset silläkin uhalla, että ne lykkäävät lain voimaantuloa. Tämän ilmauksen merkitys on oikeastaan virkakielen ilmaukselle vastakkainen: jotain tehdään, vaikka siitä on seurauksia.\nAsiallisuuteen kuuluu viestin neutraali sävy\nLukijasta ilmauksen uhalla että käyttäminen voi tuntua siltä kuin häneen olisi kohdistettu suora uhkaus. Ja niinhän asia juuri on, koska uhalla että ‑ilmauksen avulla kerrotaan, mitä seuraa, ellei lukija toimi virkkeessä esitetyllä tavalla. Tavallisesti viranomaiset esittävät kuitenkin kielteiset seuraukset käyttämättä sanoja uhka tai uhkaus.\nLakitekstissä uhalla että on neutraalimpi kuin kirjeessä tai kuulutuksessa, koska laissa säädetään, kuinka tulee menetellä ajateltavissa olevissa tilanteissa. Esimerkkitekstin pohjana oleva lainkohta velvoittaa tuomioistuimen antamaan tiedon siitä, että asiakirjan kuolettaminen on vireillä. Sääntö esitetään yleisenä eikä puhutella ketään tiettyä ihmistä, jonka ainutkertaiseen tilanteeseen lakia sovellettaisiin. Kun viranomainen kehottaa tai kieltää kansalaista lain säätämällä tavalla, viesti osoitetaan suoraan tekstin lukijalle joko henkilökohtaisella kirjeellä tai, kuten esimerkissä, yleisellä kuulutuksella.\nOngelma onkin siinä, että kieli pysyy samana, vaikka tilanne vaihtuu yleisestä yksittäiseen. Viranomaisten toiminnan täytyy perustua lakiin, mutta se ei tarkoita, että viranomaisten kielenkäytön on toistettava lain sanamuotoa. Näin kuitenkin usein tehdään, koska viranomaiset haluavat olla varmoja siitä, että heidän tekstinsä pätee myös, jos siihen vedotaan esimerkiksi tuomioistuimessa.\nViranomaisten varovaisuuden ymmärtää, jos lainkohta on kovin tulkinnanvarainen. Monesti kuitenkin tuntuu siltä, että lain sanamuotoa lainataan yksiselitteisissäkin tapauksissa vain siksi, että se on viranomaiselle kaikkein tutuin ja helpoin tapa: niin säästyy toisin sanomisen vaivalta. Viestin lukija sen sijaan saattaa tuntea, että viesti on kirjoitettu jollekin sellaiselle joukolle, johon ainakaan hän ei kuulu.\nToisin sanominen onnistuu laissakin\nViranomainen voi useimmiten tiedottaa seurauksista uhkaamatta, mutta selviääkö laki ilman uhalla että ‑fraasia? Varmasti selviää, sillä tämä fraasi ei sisällä piilomerkityksiä. Se vain on ollut lainlaatijalle tarjolla kuin kuuluisalta apteekin hyllyltä. Esimerkiksi näin voisi uhalla että tulla sanotuksi toisin:\nPäätökseen voidaan liittää myös ehto, jonka mukaan toiminta on aloitettava annetun määräajan kuluessa uhalla, että valtuutus tai hyväksyminen peruutetaan. (Laki eräiden rakennustuotteiden tuotehyväksynnästä, 24. §)\n→ ehto, jonka mukaan valtuutus tai hyväksyminen peruutetaan, ellei toimintaa aloiteta annetun määräajan kuluessa.\nTeettämisuhka asetetaan määräämällä päävelvoite noudatettavaksi uhalla, että tekemättä jätetty työ voidaan tehdä laiminlyöjän kustannuksella. (Laki terveydenhuollon laitteista ja tarvikkeista, 52. §)\n→ määräämällä, että tekemättä jätetty työ voidaan tehdä laiminlyöjän kustannuksella, ellei päävelvoitetta noudateta.\nAsia voidaan tutkia ja ratkaista valituksen tekijän poissaolosta huolimatta, jos [− −] valituksen tekijä on kutsuttu merioikeuteen sillä uhalla, että asia voidaan tutkia ja ratkaista valituksen tekijän poissaolosta huolimatta. (Merenkulun ympäristönsuojelulaki, 12. §)\n→ jos valituksen tekijä on kutsuttu merioikeuteen ja kutsussa on ilmoitettu, että asia voidaan tutkia ja ratkaista valituksen tekijän poissaolosta huolimatta.\nUhkailusta moderniin lakitekstiin\nIlmaus uhalla että esiintyy lakitietokanta Finlexin mukaan 123 laissa. Kuitenkin jo vuonna 1996 ilmestyneessä Lainlaatijan oppaassa (s. 113) sitä pidettiin useimmiten ”turhana uhkailuna” (ja ”turhana uhoamisena”). Uusien lakien tekijät ja mielellään myös vanhojen uudistajat voisivat vihdoin passittaa ilmauksen lakikielen romukoppaan. Silloin lakiteksti ei houkuttelisi viranomaisia käyttämään vieraannuttavaa ja vanhanaikaista ilmausta, vaan tarjoaisi selkeän, ymmärrettävän ja asiallisen mallin vaikkapa niille 120 kuulutukselle asiakirjan kuolettamisesta, joissa esiintyi uhalla että Virallisen lehden numerossa 25/2.3.2016.\nLainlaatijan opas. Oikeusministeriö 1996.\n(Lainlaatijan opasta ei ole saatavissa sähköisenä, mutta suositus uhalla että -ilmauksen välttämisestä toistetaan oppaassa Svenskt lagspråk i Finland sivulla 375.)\nSvenskt lagspråk i Finland. Ruotsinkielinen lakikieli. Valtioneuvoston kanslian ohjeet, määräykset ja suositukset 1/2010.\nKirjoitus on ilmestynyt Virallisen lehden Hyvää virkakieltä -palstalla 6.4.2016.


Parisuhdelakko - Havaintoja parisuhteesta\n26.5.2019 Teksti: Havaintoja parisuhteesta\nLukija lähetti viestin, jossa toivoi minun lähettävän hänelle vanhan tekstini, joka koski mielenilmaisua parisuhteen pakkotoimia vastaan, jonka kirjoitin päivänä, jolloin Helsingissä oli ammattiliittojen järjestämän suurmielenosoitus hallituksen pakkotoimia vastaan. Tänään vaalipäivänä tämä teksti on täydellinen ajankohta uusimiselle.\nMielenilmaisu parisuhteen pakkotoimia vastaan.\nSaanen heittää ilmoille ehdotuksen. Valtakunnan päivystävän parisuhdebloggajan valtuudella. Nyt kun perjantain palkansaajien mielenilmaisuun on ilmoittautunut useita liittoja, niin haluaisin kutsua mukaan myös avioliitot, avoliitot, rekisteröidyt parisuhteet ja ihan kaikenmuotoiset ja kokoiset parisuhteet. Tämä mielenilmaisu pidetään kotona.\nMielenilmaisu voi olla muutaman tunnin kestävä mykkäkoulu tai megafonin läpi huudettuja hävyttömiä iskulauseita. Mikä kellekin on luontevaa. Väkivaltaiseen käyttäytymiseen ei ole tälläkään kertaa syytä. Tämä kaikki tietenkin vain jos perhekuntasopimus on aiempien neuvotteluiden johdosta kaatunut. He, joilla on kaikki hyvin, voivat perustaa Facebookiin sellaisen vastavoimaisen sivuston, jossa ilmoittavat olevansa perjantaina tuplasti parisuhteessa. Perkeleen parisuhderikkurit.\nMiettikäähän nyt tarkasti voimassa olevaa parisuhdettanne. Olette neuvotelleet parisuhteen alussa sille säännöt ja raamit. Kaikki osapuolet ovat olleet sopimassa. Lapsien myötä on perhekuntaan saattanut tulla lisää jäseniä. Perhepoliittinen tilanne on voinut muuttua parisuhteessa huonommaksi ja olette joutuneet vahvemman saneleman pakkolain myötä leikkaamaan parisuhde-etuuksia, kuten hellyyttä, seksiä, lomamatkoja, yhteisiä harrastuksia ja pitkiä keskusteluja. Joten on ollut syytä palata neuvottelupöydän ääreen.\nOtetaan esille esimerkkiperhe. Se koostuu kahdesta aikuisesta ja teini-ikäisestä lapsesta. Toinen aikuisista vetoaa siihen, että perhe-elämä tökkii ja sen eteenpäin saattamiseksi olisi syytä käyttää enemmän aikaa uusien raikkaiden perheinnovaatioiden keksimiseksi. Tämä tulevaisuuteen tähtäävä panostus leikkaisi jo saavutettuja etuuksia, kuten sunnuntaista tuplaseksipäivää. Samalla se lisäisi viikottaista kotityötuntimäärää, koska uusien perheinnovaatioiden keksiminen vaatisi rajua työntekoa.\nToinen aikuisista ei ole ollenkaan samaa mieltä asiasta. Hän on vahvasti sitä mieltä, että etuuksia on jo nyt leikattu käyttämällä paikallista perhekohtaista neuvotteluvapautta. Hän ottaa esimerkiksi iltaseksilisän, joka on vähentynyt dramaattisesti suhteen alkuajoista. Lisäksi sairauspäivien aikana sänkyyn palveleminen on leikkaantunut ainakin parilla kymmenellä prosentilla. Hän vetoaa ajatukseen, että pystyy ylipäätään elämään parisuhteessa juurikin niillä tuplaseksipäivillä ja iltaseksilisillä. Jos ne viedään pois, niin parisuhteessa pysymisessä ei ole mitään järkeä, koska samat edut saa olematta edes parisuhteessa. Voi ryhtyä hyvillä mielin kokopäiväiseksi parisuhdetyöttömäksi eli sinkuksi.\nLopulta suunsa avaa varsinainen perheyhdistysjyrä eli perheen teini-ikäinen. Hän ei ole suostuvainen luopumaan mistään vaan päinvastoin tuo esille uusia vaatimuksia. Sunnuntaisin saa nukkua tuplasti pidempään kuin arkisin. Iltaisin saa, hei daa, olla entistä nokkelampi ja nenäkkäämpi. Kerran vuodessa on oikeus ilman mitään velvoitetta saada uuden ipadin, iphonen ja sadantonnin harrastusvermeet. Neuvotteluissa teini kuuntelee korvanapeista musaa, josta me kalkkikset emme ymmärrä mitään ja megafoniin hän huutaa, että mää saan tehdä ihan mitä mua huvittaa, kun mää vaan saan, kun mää on mää ja määää määäää.\nNeuvottelut päättyvät ratkaisemattomaan.\nJoten kutsun kaikki parisuhteessa elävät mukaan perjantaiseen kotona tapahtuvaan mielenilmaukseen. Olemalla kiltisti hiljaa ei saavuta mitään. Mielenilmaus loppuu kuin itsestään kello 20, kun telkkarissa alkaa Vain Elämää-sarjan uuden tuotantokauden ensimmäinen osa. Siinä Virve Rosti kertoo liikuttuneena nuorena kuolleesta kissastaan. Kukaan ei muista sen jälkeen kumpaakaan mielenilmausta. Silmämme sokeutuvat kyyneleistä. Yhteiskunta ja perheet löytävät Vain Elämää-tuotantokauden mittaisen välirauhan.\nSyksy valuu pisaroina ikkunalaseihin ja kaikki jatkuu niin kuin ennenkin.


Kaitaliina Finlayson Armas 40x140 cm musta/punainen | Taloon.com\nKaitaliina Finlayson Armas 40x140 cm musta/punainen\nAlehinta: 10.75 € /kpl\nRahti: 4.95 € Useamman tuotteen yhteisrahdin saat selville lisäämällä haluamasi tuotteet ostoskoriin.\nFinlaysonin Armas-kaitaliina on ryhdikästä puuvillaa Kankaassa on kätevä easy care -käsittely, mikä helpottaa liinan siliävyyttä pesun jälkeen. Kaitaliinan koko on 40 x 140 cm. Tuotteella on ÖKO-TEX -sertifikaatti, joten se ei sisällä haitallisia kemikaaleja ja on turvallinen käyttäjälleen. Herkullinen Armas on leikkisä ja söpöilevä, kesään kuljettava kukkakuosi. Kuosi kuuluu kesän vehreydestä teemansa ja ilmaisunsa ammentavaan luonnossarjaan. Kaitaliina piristää kattauksen ilmettä niin arkena kuin juhlissakin.\nValmistajan väri: Musta, Punainen\nHoito-ohjeet: Vesipesu 40 asteessa, Yhden pisteen rumpukuivaus, Kloorivalkaisu kielletty, Kolmen pisteen silitys\nPakkauksen korkeus (mm): 390,00\n/Sisustus/Kodintekstiilit/Keittiötekstiilit/Pöytäliinat 3772 3771 Pöytäliinat https://www.taloon.com/poytaliinat 5\nTarjous voimassa 26.01. asti.\nKaikki Finlayson-tuotteet ›


Penguins on syvyytensä takia kiinni kannussa | NHL.com\nPenguins on syvyytensä takia kiinni kannussa\nSAN JOSE – Maalintekijät eivät ole olleet niitä, joita sitä on eniten odotettu, kuten Sidney Crosby, Joe Pavelski, Kris Letang tai Brent Burns.\nPittsburgh Penguinsin ja San Jose Sharksin välisessä Stanley Cup –finaalissa maaleja ovat pääasiassa tehneet aivan muut pelaajat; Ian Cole (ei ollut tehnyt ainuttakaan maalia tällä kaudella ennen finaalia), Melker Karlsson, Justin Braun (teki runkosarjassa neljä maalia ja pudotuspeleissä osumia on jo kaksi) ja Nick Bonino.\nMutta se ei suinkaan tarkoita sitä, että tähtipelaajat eivät olisi antaneet panostaan finaalissa. Crosby hallitsi kahta ensimmäistä ottelua Pittsburghissa miten tahtoi, Phil Kessel sai syöttöpisteen kahteen ensimmäiseen maaliin, kun Penguins voitti maanantaina vieraissa 3-1, ja Jevgeni Malkin teki viimeinkin maalin.\nPenguins on voittanut kolme neljästä pelatusta ottelusta, koska se on onnistunut paremmin saamaan koko joukkueen liikkeelle ja onnistunut kääntämään joukkueensa syvyyden maalipaikoiksi ja osumiksi. Sen ansiosta joukkue johtaa finaalia 3-1 ja on vain maalin päässä mestaruudesta, kun joukkueet kohtaavat viidennessä ottelussa torstaina Penguinsin kotihallissa Consol Energy Centerissä.\nPudotuspelien kolmella ensimmäisellä kierroksella tähtipelaajat kantoivat Sharksia. Joukkueen johtajia olivat odotetusti kapteeni Pavelski (13 maalia), Joe Thornton (15 syöttöä) ja Brent Burns (20 pistettä). Mutta kun peli koveni Penguinsia vastaan ja panokset nousivat korkeammiksi, he eivät pystyneet vastaamaan haasteeseen, eivätkä pystyneet myöskään heidän tukijoukkonsa, kuten Pittsburghissa on tapahtunut.\n- Mitä pidemmälle etenet pudotuspeleissä sitä parempia joukkueet ovat, sitä enemmän niissä on syvyyttä ja sitä kovempaa ne puolustavat, Penguinsin valmentaja Mike Sullivan mietti.\n- Molemmat finaalijoukkueet ovat vahvoja hyökkäyksessä, mutta olemme painottaneet joukkueellemme koko kauden ajan, ettei sillä ole merkitystä montako maalia teemme, meidän täytyy oppia puolustamaan. Meidän täytyy sitoutua siihen, ettemme päästä kiekkoa maaliimme.\nSiksipä joskus maalit ovat syntyneet virheistä, kuten Joel Wardin helppo maali, jonka Matt Murray päästi kolmannessa ottelussa. Josku maalit ovat tulleet paluukiekoista tai ohjauksista, kuten Colen luudittua Kesselin alkuperäisen vedon maalin neljännessä ottelussa tai Malkinin ohajus maalin nurkalta samassa ottelussa.\nMaalit eivät ole aina kauniita, eivätkä tähdet aina tee niitä. Tämä on ollut pelin henki tässä ottelusarjassa.\n- Mielestäni joukkueet eivät pääse näin pitkälle, jos ne eivät osaa puolustaa, Sullivan arvioi.\n- Puolustajat huomioivat parhaat pelaajat tarkimmin. Minua ei yllätä ollenkaan se, että maaleja on ollut vaikea tehdä, koska molemmat joukkueet ovat vahvasti sitoutuneet kiekottomaan pelaamiseen. Nyt on pelattu kovinta peliä mitä olen tässä liigassa nähnyt, koska molemmat joukkueet ovat joutuneet taistelemaan jäällä joka sentistä. Tällaiseksi jääkiekko on muuttunut.\nJa Penguins on ollut siinä yksinkertaisesti parempi kuin Sharks.\n- He ovat ottelu ottelulta pystyneet olemaan hieman luovempia, Sharksin valmentaja Peter DeBoer kommentoi tähtipelaajiensa esitystä.\n- Mutta ei siihen ole mitään taikasanaa. Heitä vartioidaan tarkasti. Heidän tukijoukkojensa pitäisi ottaa hieman enemmän painetta pois heiltä. Melker Karlsson teki maalin maanantaina. Myös muiden pitäisi onnistua useammin.\nMutta he eivät ole onnistuneet, ja siksi Sharks on siinä tilanteessa kuin se on, eikä joukkue ole ollut johtoasemassa vielä kertaakaan finaalisarjassa. Jos se jatkuu viidennessä ottelussa, Sharksista tulee ensimmäinen finaalisarjassa kaiken aikaa takaa-ajoasemassa ollut joukkue sitten vuoden 1960 Toronto Maple Leafsin.\nTähtipelaajat eivät suinkaan ole hyväksyneet tilannettaan ja sitä, ettei heitä näy tilastoissa. Malkin oli tehnyt vain yhden maalin viimeksi pelaamissaan 15 ottelussa ennen kuin hän maanantaina teki ylivoimalla maalin, ja hän on reilusti sanonut, että hänen täytyy olla tehokkaampi. Pavelski tietää, että Sharks on pitkälti hänen varassaan päässyt näin pitkälle, ja nyt tappioasemassa hänen tehottomuutensa on ongelma joukkueelle.\nSharksin kapteeni sanoikin: "Tilanne on aivan eri, jos joukkue johtaa 3-1, etkä saa paljon aikaan. Mutta nyt olemme sellaisessa jamassa, että maali tai pari muuttaisi tilannetta ratkaisevasti. Kyllä minulla pitäisi olla enemmän maaleja, jos ajattelee kuinka pudotuspelit menivät tähän saakka.\nJos Pavelskilla olisi enemmän osumia, Sharks ei ehkä olisi tässä tilanteessa. Ottelujen loppulukemat ovat olleet pieninumeroisia ja voitot niukkoja neljässä ensimmäisessä ottelussa, eivätkä ne ole aina vastanneet pelitilanteita. Mutta Pavelski ei ole onnistunut maalinteossa, eikä San Jose ole löytänyt keinoja siihen, kuinka korvata hänen tehottomuutensa. Penguins puolestaan on.\n- Pelaaminen ei ole helppoa, Sullivan muistutti.\n- Nyt pelataan kovaa, molemmat joukkueet ovat pelanneet todella kovaa. Me todella arvostamme Sharksia ja sitä, kuinka hyvä joukkue se on. Mutta emme voisi olla paljon tämän ylpeämpiä joukkueestamme ja siitä, kuinka se pelaa.\nArvostus koskee kaikkia tähtipelaajista nelosketjuun, heihin, jotka ovat kirjauttaneet maaleja ja jotka ehkä näkevät nimensä pian myös Stanley Cup –kannussa